Lav et referat af nedenstående tekst:

Tekst:
Foran 5000 tilskuere fredag aften i Gigantium spillede Frederikshavn White Hawks sig i Metal Final 4 finalen, hvor de i aften skal møde Rungsted, som sidste år netop besejrede høgene i pokalfinalen. Så frederikshavnerne har revanche til gode. Modstanderen fredag aften i semifinalen var ærkerivalerne Aalborg Pirates, og de to hold gav tilskuerne et intenst drama, som efter tre perioder endte uafgjort 4-4. I overtiden var White Hawks Nikolaj Krag tæt på at score, men han ramte stolpen, og kampen skulle afgøres ved straffeslag. Og her tog Nikolaj Krag revanche og scorede som den eneste. Sejren betyder, at Frederikshavn White Hawks i aften klokken 18. 30 i Gigantium skal spille finale mod Rungsted Seier Capital, som i deres semifinale besejrede Herlev Eagles - en kamp der også blev afgjort efter straffeslag. Det bliver således en gentagelse af finalen fra 2019, hvor Rungsted slog Frederikshavn White Hawks med 3-2.

Referat:
Efter et drama på isen fredag aften mod Aalborg Pirates skal Frederikshavn White Hawks i aften kæmpe om sejren i Metal Final 4 i Gigantium. Modstanderen er sidste års vinder, Rungsted.